خولی پاڵەوانەکانی ئەورووپای ٢٠١٧-٢٠١٨

خولی یانە پاڵەوانەکانی ئەورووپا ٢٠١٧-١٨ وەرزی 63یەمین پاڵەوانێتی تۆپی پێی یانەکانی ئەورووپا بوو کە لەلایەن یوفا ڕێکخرابوو، و وەرزی 26 بوو لەو کاتەوەی ناوی لە جامی ئەورووپاوە گۆڕدرا بۆ خولی پاڵەوانەکانی ئەوروپا .یاری کۆتایی لە یاریگای ئۆلیمپیسکی لە شاری کیێڤی ئۆکرانیا لە نێوان پاڵەوانی بەرگریکاری ڕیاڵ مەدرید کە لە دوو وەرزی ڕابردوودا سەرکەوتنی بەدەستهێنابوو، و یانەی لیڤەرپوول  ئەنجامدرا .   پێشتر هەردوو یانە لە یاریی کۆتاییی جامی ئەورووپای ١٩٨١ بەیەکتر گەیشتوون.لە گێمی یەکەم هەردوو یانە بەبێ گۆڵ یەکسان بوون بەڵام لە گێمی دووەم کەریم بێنزیما لە خوولەکی "٥١"گۆڵی  یەکەمی بۆ ریال تۆمارکرد لە خوولەکی ٥٥ سادیۆ مانێ ئەنجامەکەی یەسان کردووە.پاشان گارێس بەیل بە تۆمارکردنی دوو گۆڵ لە خوولەکەکانی "٦٣"،"٨٣" جیاوازییەکەی زیاتر کرد و بە ئەنجامی ٣-١  یانەی ڕیال مەدرید نازناوەکەی بۆ جاری  ١٣هەمین لە مێژوویدا ، سێیەمین جار لەسەر یەک بەدەستهێنا. وەک براوە، ڕیاڵ مەدرید وەک نوێنەری یەکێتی تۆپی پێی ئەورووپا سەرکەوت بۆ جامی جیهانیی یانەکانی 2018 لە ئیمارات، هەروەها مافی یاریکردنی بەدەستهێنا بەرامبەر براوەی خولی ئەورووپا 2017-18,کە ئەتلەتیکۆ مەدرید بوو , لە جام سوپەری ٢٠١٨ توانی نازناوەکە بەرێتەوە, سەرەڕای ئەوەش، دەبوو بە شێوەیەکی ئۆتۆماتیکی سەربکەون بۆ قۆناغی کۆمەڵەکانی خولی پاڵەوانەکانی ئەوروپا 2018-19    ئەم خولە بە تایبەتی کاریگەری بڕیارە مشتومڕاوییەکانی ناوبژیوانانی لەسەر بوو، وەک دوو لێدانی سزای ڕوون کە لە قۆناغی پێش کۆتاییدا بە یانەی ڕۆما نەدرا. ئەم مشتومڕانە لەنێو ئەو هۆکارانە بوون کە پاڵیان بە یوفا نا بۆ ناساندنی ڤار لە پێشبڕکێیەکەدا کە لە خولی پاڵەوانەکانی ئەوروپا 2018-19 دەستپێدەکات . کریستیانۆ ڕۆناڵدۆ  یاریزانی ڕیال مەدرید بە تۆمارکردنی ١٥ گۆڵ لە پاڵەوانێتییەکە وەک گۆڵکار دەستنیشانکرا.

 سەرچاوەکان 

 بەستەری دەرەکی 

 خولی یانە پاڵەوانەکانی ئەوروپا (ماڵپەڕی فەرمی)
 مێژووی چامپیۆنزلیگ: 2017/18